stanford-oval/wikipedia huggingface dataset:
הפיצוץ בבית החולים הערבי אל-אהלי
תגובות והפגנות

חמאס קרא לפלסטינים ברחבי העולם לצאת לפעולה בעקבות האסון. הרשות הפלסטינית מיהרה להודיע על שלושה ימי אבל. מאות מפגינים בירדן הקיפו את שגרירות ישראל בעמאן וניסו לפרוץ אליה. בלבנון, מאות הקיפו את שגרירות ארצות הברית בצפון ביירות בהפגנה אלימה. בעיראק, מאות צעדו בבגדד בקריאות אנטי-ישראליות וניסו לחצות את הגשר לאזור הירוק, ונחסמו על ידי כוחות ביטחון. באיראן, מאות הפגינו מול שגרירויות צרפת ובריטניה בקריאות "מוות לצרפת, אנגליה, אמריקה והציונים". בתוניסיה, מאות צעדו במחאה נגד ישראל. בטורקיה, מחאה אלימה פרצה וכוונה אל עבר קונסוליית ישראל באיסטנבול. והפגנות והפרות סדר התרחשו ברחבי יהודה ושומרון במחאה על "הטבח בבית החולים". הפגנה התרחשה גם בברלין.
בביקור של נשיא ארצות הברית ג'ו ביידן בישראל למחרת התקרית, אמר ביידן כי נראה שישראל אינה אחראית לפיצוץ. במחאה על התקרית, ביטלו מלך ירדן ונשיא מצרים את הפגישה המתוכננת עם הנשיא ביידן.
ראש ממשלת בריטניה רישי סונאק, אמר למחרת האירוע כי שירותי הביון הבריטיים מנתחים באופן עצמאי את הנושא, וכי אסור למהר ולהכריע לפי שיש ראיות מלאות. בהמשך אמר סונאק כי "ראינו את המראות בשבועיים האחרונים, כולל מראות בית החולים בעזה, ואנחנו מבינים שגם האוכלוסייה האזרחית היא קורבן של חמאס". ב-23 באוקטובר אמר סונאק שלפי ההערכה הבריטית הפיצוץ נגרם מרקטה פלסטינית.
שר ההגנה של איטליה, גווידו קרוזטו האשים את הפלסטינים בפיצוץ בבית החולים וקרא להעניש את חמאס.
סיקור חדשותי

הסיקור החדשותי של האירוע השתנה, עם דיווחים סותרים ממקורות מעזה, ישראל וארצות הברית. חברות חדשות מערביות רבות, דיווחו בתחילה את הטענות העזתיות בכותרות ובכתבות בולטות. הם התאימו את הסיקור לאחר שצה"ל פרסם הודעה שבה קראה ל"זהירות" לגבי ההאשמה של חמאס. קתלין קרול, מנהלת לשעבר ברשת הידיעות Associated Press דיווחה כי כיסוי המלחמה קשה לארגוני חדשות בגלל הקושי להשיג עדויות ממקור מאומתות או ממקור ראשון. עם זאת צופים רבים כבר החליטו כי האשמה מוטלת על ישראל והדבר עורר מחאות והפגנות נרחבות. סרטונים לא אמינים שהופיעו ברשתות החברתיות תרמו לדיסאינפרומיציה בנושא. דיווחים ברוסיה דרשו "הוכחות" לכך שישראל אינה אשמה בפיצוץ ואילו דיווחים בעולם הערבי "ידעו" כי ישראל אשמה.
ה"גרדיאן" דיווח בתחילה כי "נראה כי שהיקף הפיצוץ נמצא מחוץ לאחת מהיכולות של הקבוצות המיליטנטיות" (חמאס או ג"אפ). שדר ה-BBC ג'ון דוניסון אמר לצופי חדשות ה-BBC בערב הפיצוץ: "קשה לראות מה זה עוד יכול להיות, באמת, בהתחשב בגודל הפיצוץ, מלבד תקיפה אווירית ישראלית, או מספר תקיפות אוויריות", והוסיף, "כשראינו רקטות שנורו מחוץ לעזה, אנחנו אף פעם לא רואים פיצוצים בקנה מידה כזה." יומיים לאחר האירוע אמר ה-BBC כי "[ה]הכתב (ג'ון דוניסון) טעה בהשערה לגבי סיבת הפיצוץ של בית החולים." דבר זה יחד עם ביקורת של גורמים פוליטיים בהם ראש ממשלת בריטניה רישי סונאק ומחאות מול מטה התאגיד, גרם לשינוי גישה. לאחר פגישה עם מנהל חטיבת החדשות הודיע ארגון הגג של יהדות בריטניה כי ה-BBC יפסיק להתייחס לחמאס בתור "חמושים" ויוגדר כמי שממשלות בריטניה וארצות הברית מגדירות כארגון טרור.
הניו יורק טיימס פרסם הודעה ובה כתב ששגה באופן סיקור הפיצוץ בבית החולים.
רשת CNN השתמשה במילה "פיצוץ" (במקום הפצצה) ואמרה כי גורמים ישראלים ופלסטינים מחליפים האשמות בנושא. פוקס ניוז, הדגישה את העמדה הישראלית.
רשת CBC הקנדית דיווחה כי ע"פ ממשלת קנדה, "ישראל לא עומדת מאחורי הפיצוץ, במידה גבוהה של ביטחון"
בניגוד לרשתות עולמית רבות, רשת אל-ג'זירה המשיכה לדווח ביום שלישי בערב כי ישראל אשמה בתקיפה. הרשת כללה פוסט בבלוג עם הכחשתה של ישראל, אך הוסיף הערה כי ישראל מסיטה באופן קבוע את האשמה בהתקפות שהרגו אזרחים. ביום רביעי המשיכה אל-ג'זירה לדווח כי הפיצוץ היה "מתקפה ישראלית".
הפצת מידע כוזב

לפי תחקירים של גופי מודיעין ומחקר, ולפי הערכות של פקידי ממשל ומומחים עצמאיים רוסיה, איראן, ובמידה מסוימת גם סין ומדינות נוספות מעורבות ב"מלחמות מידע" לטובת חמאס. מומחים מעריכים כי מדובר בקמפיין התעמולה הגדול ביותר שהתקיים עד כה (נכון לשנת 2023). לפי התחקירים המדינות השתמשו בכלי תקשורת הממלכתיים וברשתות החברתיות הגדולות כדי לתמוך בחמאס, להשמיץ את ישראל, וכן להציג באור שלילי גם את ארצות הברית, בעלת בריתה העיקרית של ישראל. אחד הנושאים בתעמולה זו הוא הפיצוץ בבית החולים והמשך האשמת ישראל בפיצוץ.
לדוגמה רשת הטלוויזיה הרוסית העולמית, Russia Today שידרה בספרדית הצהרה של נשיא איראן לפיו הפיצוץ בבית החולים אל-אהלי, היא פשע מלחמה ישראלי למרות הערכות מודיעין סותרות לכך. רשת החדשות הרוסית, "ספוטניק הודו", ציטטה "מומחה צבאי" שאמר, ללא ראיות, כי ארצות הברית סיפקה את הפצצה שהרסה את בית החולים.
בישול בחמה

בישול בחמה הוא מושג בהלכות בישול. בשבת מותר לבשל באמצעות חום השמש, בניגוד לבישול באמצעות אש, שאסור. בישול שלא באמצעות חום ישיר של השמש אלא על ידי בגדים שהתחממו בשמש שנוי במחלוקת בין רבי יוסי ורבן שמעון בן גמליאל כנגד חכמים במשנה ובין אמוראי ארץ ישראל ואמוראי בבל בתלמוד.
מקור הדין

מקור הדין הוא במסכת שבת:
ולא יפקיענה בסודרין (כלומר, אסור לבשל ביצה על בגד שהתחמם מהשמש), ור' יוסי מתיר, ולא יטמיננה בחול ובאבק דרכים בשביל שתצלה.
וביארו בתלמוד הבבלי:
אמר רב נחמן: בחמה – דכולי עלמא לא פליגי דשרי; בתולדות האור כולי עלמא לא פליגי דאסיר; כי פליגי – בתולדות החמה: מר סבר גזרינן תולדות החמה אטו תולדות האור, ומר סבר לא גזרינן.
הגמרא אומרת שהבישול בחמה ובמה שהתחמם על ידה (תולדות חמה) מותר מן התורה לדברי הכל, ואילו הבישול באש או במה שהתחמם מהאש ("תולדות האש") אסור לדברי הכל. המחלוקת במשנה היא האם גוזרים שאסור (מדרבנן) לבשל בתולדות חמה עקב הדמיון שלהם לתולדות האש, שהרי מי שרואה את המבשלים בכלים לא יכול לדעת אם התחממו בחמה או באש ויבוא לבשל גם בתולדות האש. לדעת רבי יוסי לא גוזרים, ולכן מותר לבשל את הביצה על הבגד שהתחמם בשמש, ולדעת חכמים גוזרים, ועל כן אסור לבשל בתולדות חמה. ההלכה נפסקה כחכמים, ולכן בישול בחמה עצמה מותר לגמרי, אך בישול בתולדות חמה אסור מדרבנן.ברם, המהרש״ל פסק כי מותר לבשל בחמה בגג שהתחמם בחום השמש כי שם ברור שלא מבעירים אש. אמנם המגן אברהם כתב שאין דבריו מוכרחין.
בתלמוד הירושלמי מובא כי חכמי ארץ ישראל אמרו חמה בין היא ובין תולדותיה מותר לבשל בהם בשבת וכי חכמי בבל אמרו אמנם חמה מותרת אך תולדתה אסורה.
טעם ההיתר

בביאור ההיתר לבשל בשבת בחום השמש נאמרו כמה טעמים. רש"י כתב שההיתר הוא משום שאין דרך בישול בכך.. האגלי טל ביאר בדבריו שאין כוונתו להיתר השכיח של מלאכה שלא כדרכה המבוסס על "מלאכת מחשבת", אלא שאיכות המלאכה אינה מספקת, שכן טעמו של המתבשל בחמה שונה וגרוע ממה שהתבשל באש, ועל כן בישול זה אינו נחשב בישול כלל, לא רק בדיני שבת. לפי דברים אלו, יובן מדוע לא נחשב בישול בחמה לבישול גם לגבי קרבן פסח, וכן בהלכות בשר בחלב. הסבר נוסף הוא שכיון שמלאכות שבת נלמדות ממלאכת המשכן, רק בישול באש, שכמוהו היה במשכן (בו בישלו סממני צבע) נאסר, אבל לא בישול בשמש.

לפי שיטת רש"י, פוסק הרב משה פיינשטיין שכל בישול בדרך המקובלת אסור משום בישול אף אם לא היה כדוגמתו במשכן. ההבדל בין שיטות אלו להלכה יהיה, לדוגמה, כאשר יש דרך בישול נפוצה שאינה על ידי אש, כדוגמת הבישול באמצעות מכשיר מיקרוגל: אם החסרון של בישול בחמה הוא שאינו דרך בישול טובה או אינו דרך בישול רגילה, בישול בחמה שנפוץ יהיה אסור, אך אם בישול בחמה מותר משום שלא עשו כך במשכן, גם אם הוא נפוץ, הוא מותר. אמנם יש הטוענים שהמיקרוגל אינו דוגמה לדרך בישול נפוצה, היות שהוא בעיקר משמש לחימום בלבד (הרב אשר וייס, הרב שי סימינובסקי בתחומין מא).
בתלמוד הירושלמי מבואר כי טעם ההיתר הוא משום דבר שאינו מתכוון שהואיל ואין איסור מצד בישול בתולדת חמה ולא עושה פעולה אסורה, מתירים רבי יוסי ורבן שמעון משום שסוברים שדבר שאינו מתכוון מותר ככתוב ״שנייא היא שהוא עושה חריץ. אילו אמר בקמח יאות.״, אבל במקום שלא עושה חריץ במתכוון ואינו עושה שום פעולה אסורה מותר.
יישומים בימינו

השימוש בדוד שמש בשבת מבוסס על חימום בחמה, ועל כן יש שסברו שהשימוש בו מותר בשבת על בסיס הלכת בישול בחמה. אף על פי כן, פוסקים רבים כתבו שאין להשתמש במים שהתחממו בו בשבת, מכמה טעמים:
המים מתחממים על ידי קולטי שמש ולא מהשמש עצמה ולכן חימומם-בישולם מוגדר כבישול בתולדות חמה שאסור מדברי חכמים, כפי שנכתב למעלה, וכך דעת הרב יוסף שלום אלישיב.
המים שהתחממו בשמש מחממים את המים הצוננים שכבר היו בדוד, ומאחר שהם כבר "תולדות חמה", שוב אין להשתמש בשאר המים.
מכיוון שבדודי השמש שבימינו מותקנת גם אופציית חימום חשמלית (גוף חימום), קיים חשש שמא אנשים יטעו ויבואו להתיר גם חימום חשמלי (כשם שחז"ל אסרו תולדות חמה שמא יחליפו בינם ובין תולדות האור).
לדברי הרב פינשטיין שהובאו לעיל, יש מקום לומר, שאפילו אם החימום בדוד הוא בישול בחמה ולא בתולדותיה, הוא אסור מאחר שהשימוש בו נפוץ.
הרב עובדיה והרב יצחק יוסף, לעומת זאת, התירו השימוש בדוד שמש בשבת. הטעם להיתר:
א. כאמור לעיל, חימום המים בדוד השמש הוא בישול בתולדות החמה, היינו איסור מדרבנן.
ב. המים החדשים הנכנסים לדוד כתוצאה מפתיחת הברז מתבשלים בפסיק רישא.
ג. בישולם של המים בפסיק רישא חסר משמעות לאדם בפעולה זו של פתיחת הברז: הוא צריך את המים היוצאים עכשיו מהברז, בישולם של מים נוספים בדוד אינם מעניינו כרגע.
ד. מדובר בגזרה.
ה. לפיכך מדובר בפסיק רישא דרבנן דניחא ליה באיסור משום גזירה.
ה. מכללי הפסיקה למדנו שפסיק רישא דרבנן דניחא ליה באיסור גזירה - מותר.
על בסיס ההיתר של בישול בחמה, יש שכתבו שכל בישול שאיננו מבוסס על אש או דומיה אסור מדרבנן ולא מדאורייתא, לדוגמה: חימום במיקרוגל שכן במשכן לא הייתה דרך הבישול במיקרוגל. מובן שדין זה תקף רק במקרים בהם אין בעצם הפעלת המכשיר איסורי שבת אחרים מלבד מלאכת מבשל.
בהלכות בשר בחלב

בשו"ת רב פעלים כתב שלכאורה הוא קל וחומר, ואם בשבת שהוא איסור סקילה התירו לבשל בחמה, בוודאי יהיה מותר (מדאורייתא, ולא מדרבנן) לבשל בחמה בשר בחלב שהוא איסור לאו, והביא שכן כתב הפרי חדש שאם בישל בחמי טבריה אינו אסור מן התורה. והגר"א כתב "כל שע"י האור הוא דרך בישול", כלומר, שדרך בישול בשר בחלב הוא רק על ידי האש, אבל בחמה זה לא בישול.
ראו גם

מלאכת מבשל
תולדות האש
הערות שוליים

↑  על פי הגמרא שם, בישול בתולדות האש אסור מדאורייתא כבישול באש עצמה. לעומת זאת, בתלמוד ירושלמי, מסכת שבת,  פרק ג', הלכה ד' נאמר שמן התורה רק בישול באש עצמה אסור, וגם בישול בתולדות האש אסור רק מדברי חכמים, ואכן לפי הירושלמי שם הלכה ג' תולדות חמה מותרות.
↑  שולחן ערוך, אורח חיים, סימן שי"ח, סעיף ג'.
↑  רש"י מסכת שבת ל"ט ע"א
↑  אמנם, לפי זה הבישול היה צריך להאסר לפחות מדרבנן כמו כל מלאכה הנעשית שלא כדרכה. מכוח קושיה זו וקושיות נוספות יש הדוחים את פירוש רש"י או מפרשים אותו אחרת. ראו מנחת שלמה ח"א סימן יב ענף ב הערה 7.
↑  תלמוד בבלי, מסכת פסחים, דף מ"א, עמוד א'.
↑  אגלי טל מלאכת אופה ס"ק מד
↑  נודע ביהודה תנינא יו"ד סימן מג
↑  אגרות משה או"ח ח"ג סימן נב
↑  שמירת שבת כהלכתה פ"א סעיף נא
↑  הרב יצחק דרזי, שבות יצחק, כרך דיני דוד שמש סימן י' אות א', ירושלים
↑  הרב ישראל רוזן, בישול בשבת ללא אש, תחומין, כרך י"ז, עמ' 15
↑  הרב יצחק יוסף, ילקוט יוסף קש"ע, סימן שיח - בישול בחמה ותולדותיה, ס"ק כח'
↑  חלק ג' חלק יורה דעה סימן ה'
↑  סימן פז ס"ק ב
↑  סימן פז ס"ק א
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
רונה (שיר)

| --- | --- |
 סינגל בביצוע סמיר שוקרי
 מתוך האלבום רונה
 יצא לאור:  1989 
 סוגה:  מוזיקה מזרחית 
 שפה:  עברית 
 אורך:  4.26 דק' 
 כתיבה:  יפית אביטן
 לחן:  אחמד עדוויה 
 
רונה הוא פזמון שביצע סמיר שוקרי ויצא לאור בשנת 1989.
רקע

השיר מבוסס על לחן של השיר המצרי זַחְמַה "יַא דֻנְיַא זַחְמַה" (زحمة يا دنيا زحمة - "העולם צפוף") של אחמד עדוויה, שכתב לו חסן אבו עתמאן והלחין האני שנודה.
מילותיו בעברית נכתבו על ידי יפית אביטן. השיר שהיה ללהיט הוא המזוהה ביותר עם סמיר שוקרי. השיר נכלל באלבום שנושא את שמו. מרכיב בולט בשיר הוא הכינור החשמלי.
השיר עוסק בגעגועיו של שוקרי לבתו רונה לאחר גירושיו מאמה, ויצא כשהייתה בת שלוש. לימים סיפר שוקרי כי בבגרותה פסק הקשר שלו עם בתו.
שוקרי חיבר גם את עיבוד השיר יחד עם ראובן בן שמעון, הכולל את נגינת הכינור בדומה לשיר המקורי.
בשנת 2015 הוציאו שוקרי והזמר רוניוס גרסת כיסוי לשיר. ליאור נרקיס ביצע אף הוא את השיר.
הערות שוליים

↑  זחמה פוסט בדף הפייסבוק של "מרחבא"
↑   חגי חיטרון, כותבת המילים של הלהיט הענק "רונה" עדיין לא מוכנה לוותר על התמלוגים, באתר הארץ, 23 בספטמבר 2024
↑  מעריב אונליין, ‏סמיר שוקרי: "אמא של רונה סכסכה בינה לביני, אני מתקשר והיא לא עונה", באתר מעריב אונליין, 23 בדצמבר 2018
1 2  זמר החתונות: סמיר שוקרי מדבר על רונה, באתר ‏מאקו‏, 11 ביוני 2019
↑  אבי כאכון, ‏עם געגועים בלב, באתר ‏מאקו‏, 1 באפריל 2016
↑  קרי רובינשטיין, סמיר מגיע לברודווי, באתר ynet, 19 באוקטובר 2018
↑  103FM, ‏שוקראן יא שוקרי: סמיר שוקרי הרים את האולפן של גבי גזית, באתר מעריב אונליין, 25 בספטמבר 2016
↑  רועי בהריר פרל‏, טעון קיפוח 34: סמיר שוקרי מחדש את "רונה" וזה עובד. בערך, באתר וואלה, 2 באפריל 2015
טסלה מודל S

| --- | --- |

 מאפיינים כלליים
 יצרן:  טסלה
 שנות ייצור:  2012–הווה
 הרכבה:  ארצות הברית: פרימונט, קליפורניה (מפעל טסלה)  אירופה: טילברך, הולנד (כל החלקים)
 מודל קודם:  טסלה רודסטר
 מודל אחריו:  טסלה מודל X
 סיווג:  מכונית חשמלית
 מרכב:  סדאן
 פלטפורמה:  5 דלתות ליפטבק
 אורך:  4,976 מ"מ (195.9 אינץ')
 רוחב:  1,963 מ"מ (77.3 אינץ')
 גובה:  1,435 מ"מ (56.5 אינץ')
 משקל:  2,108 ק"ג (4,647.3 ליבר)
 בסיס גלגלים:  2,959 מ"מ (116.5 אינץ')
 מפרט טכני
 מנוע:  חשמלי 135 קילו ואט (235 כ"ס) (גרסת בסיס במקור) - 515 קילו ואט (691 כ"ס), 600 נאנו (443 רגל·ליבר)
 מהירות מרבית:  250 ק"מ (155 מייל) לשעה
 סוללה:  100,000 ואט-שעה, 90,000 ואט-שעה, 85,000 ואט-שעה, 70,000 ואט-שעה 
 טווח נסיעה:  647 ק"מ 
 קשר:  ניאו ET7
 מעצב:  Franz von Holzhausen
 רמה אוטונומית:  חלקית. שמונה מצלמות מכיוונים שונים רדאר ואולטרה סאונד
 
טסלה מודל S היא מכונית יוקרה חשמלית, המיוצרת על ידי טסלה החל מיוני 2012.
מודל S הוא הדגם השני ביצור החברה, לאחר שייצור דגם הרודסטאר הופסק בשנת 2012. נכון לדצמבר 2017 מודל S נמכרת בשתי גרסאות של הספק-מנוע: 75, ו-100 קילוואט-שעה. בשנת 2021 הושקה גרסת ה-S עם הספק נתונים של 0–100 קמ"ש בפחות מ-2.1 שניות מה שהפך אותה למכונית המהירה בהיסטוריה ביצור סדרתי. בהודעה לעיתונות ב-2016 נכתב שרק המכוניות פורשה "918 ספיידר" ופרארי "לה-פרארי" היו מהירות ממנה.
מרכב המכונית עשוי מ-16 מקטעים שמיוצרים במכבש ענק ובתהליך רובוטי. כדי לצמצם את משקל הרכב, החומר ממנו נעשה המרכב הוא אלומיניום. הרכב פותח מלמטה כלפי מעלה. מהסוללות והמנוע החשמלי אל תא הנוסעים. גודלו של המנוע החשמלי שיוצר על ידי החברה, הוא כגודל תיק גולף. צורת הרכב אווירודינמית כדי לצמצם את הגרר. אף ידיות הדלתות נכנסות בנסיעה לתוך הדלתות כדי לצמצם את הגרר. במרכזו של הדאשבורד קיים טאבלט בגודל 17 אינץ' שבאמצעתו ניתן לקבל מידע. לרכב יש שני תאי מטען, מקדימה ומאחורה. בשל גודלו של תא המטען האחורי, ניתן להרכיב בו שני מושבי ילדים ולהוביל ברכב 7 איש. ניתן לנהוג ברכב באמצעות דוושה אחת בלבד, שכן עזיבת דוושת הדלק גורמת לבלימת הרכב. הרכב מיוצר במפעל חדשני, שמשתרע על פני 464 דונם בשני מפלסים. בשנת 2018 הרכב נמכר בשלשה דגמים בטווח מחירים בסיסי שבין 74 אלף דולר לבין 135 אלף דולר, ובהספק שבין 75 קוט"ש לבין 100 קוט"ש.
נהיגה אוטונומית > Autopilot 1.0

למודל S מערכת אינטגרטיבית הכוללת מצלמה, רדאר ואולטרה סאונד, המאפשרת לה מידה מסוימת של נהיגה אוטונומית בכביש, כגון: שמירה על נתיב, בלימה אוטומטית, נהיגה בפקקים ועוד.
ביולי 2016 התפרסמה מודל S שלא בטובתה בעקבות תאונה קטלנית בקליפורניה שהתרחשה כאשר הנהג צפה בסרט בזמן נסיעה והמכונית נסעה באופן אוטונומי. בעקבות המקרה, האשימו החברות טסלה ומובילאיי (שסיפקה את המערכת האוטומטית) זו את זו, ותקופה קצרה לאחר מכן אף הודיעו שתי החברות שיפסיקו את ההתקשרות ביניהן.
לאור התאונה, שינתה טסלה את המדיניות שלה והכריחה נהגים להחזיק את ההגה בעצמם כל כמה דקות כדי למנוע מהם להסתמך עליה לחלוטין. בנוסף, שינתה טסלה את אלגוריתם הטייס האוטומטי כאשר משקל רב יותר ניתן למערכת הראדר שלא מושפעת ממזג אוויר וסינוור, על חשבון המצלמה הראשית. ב-18 באפריל 2021 דווח על תאנת דרכים בטקסס שבו נהרגו שני נוסעי הרכב שנסעו בנסיעה.
נהיגה אוטונומית > Autopilot 2.0

בסוף 2016 התחילה טסלה לשווק את המודל S עם מערכת נהיגה אוטונומית משודרגת הכוללת 8 מצלמות מכיוונים שונים ומחשב חזק יותר מבית NVIDIA.
גרסאות

לטסלה מודל S יוצרו מספר גרסאות. כמה מבין הגרסאות שמשווקות וששווקו בעבר הן:
RWD 40 kWh: גרסה זו שווקה בין השנים 2012 – אפריל 2013.
RWD 60 kWh: גרסה זו שווקה בין השנים 2012 – אפריל 2015.
AWD (70D) 70 kWh גרסה זו משווקת החל מאפריל 2015.
RWD (85) 85 kWh משווקת החל מ-2012.
AWD (85D) 85 kWh משווקת החל מנובמבר 2014.
RWD (P85) 85 kWh שווקה כגרסת ביצועים (האות "P" בשם הדגם מתייחסת לפרפורמנס – גרסת ביצועים). שווקה בין השנים 2012 עד נובמבר 2014.
AWD (P85D) 85 kWh גרסה זו היא העוקבת לגרסת הביצועים P85 (האות "P" בשם הדגם מתייחסת גם פה לפרפורמנס – גרסת ביצועים. ה"D" מסמנת הוספת מנוע לגלגלים הקדמיים). משווקת החל מנובמבר 2014.
AWD P100D Ludicrous גרסה זו, המשווקת מאז אוגוסט 2016, היא הגרסה החזקה והמהירה ביותר של טסלה עד כה (יוני 2020), עם הספק מרבי של 794 כ"ס (592 קו"ש), מומנט מרבי של 1,373 Nm (כ-140 קג"מ), האצה 0–100 קמ"ש: 2.6 שניות. מהירות מרבית: 262 קמ"ש, וטווח נסיעה מרבי של 613 ק"מ.
בשמות הדגמים, האותיות Rear Wheel Drive) RWD) מציינות הנעה אחורית, לעומת All Wheel Drive) AWD) בהנעה לכל ארבעת הגלגלים. האות D מציינת את הוספת המנוע השני בחלק מהדגמים (מנוע ראשי לגלגלים האחוריים, ומנוע נוסף לקדמיים). האות P מסמנת את גרסאות הביצועים.
הערות שוליים

↑  טסלה חנות וירטואלית
↑  Markus, Frank (7 בפברואר 2017). "2017 Tesla Model S P100D First Test: A New Record — 0-60 MPH in 2.28 Seconds!". Motor Trend. {{cite news}}:  (עזרה)
↑  The new Tesla Model S P100D is faster than all these cars
↑  Tesla driver killed in crash with Autopilot active, NHTSA investigating
↑  הלל פוסק, הרוג ראשון בנהיגה אוטונומית עם טסלה S, באתר ynet, 1 ביולי 2016
↑  ynet, מובילאיי נגד טסלה, טסלה נגד מובילאיי, באתר ynet, 16 בספטמבר 2016
↑  הלל פוסק, מובילאיי מתנתקת מטסלה: "דם רע בעקבות התאונה", באתר ynet, 26 ביולי 2016
↑  Tesla Is Sending Mixed Messages on Hands-Free Driving
↑  ניר בן זקן, טסלה מבטיחה: שיפרנו את יכולת הנהיגה האוטונומית, באתר ynet, 13 בספטמבר 2016
↑  שני הרוגים בתאונה של טסלה בארה"ב: "איש לא ישב במושב הנהג", באתר ‏מאקו‏, 19 באפריל 2021
↑  הסבר על Autopilot 2.0 טסלה, האתר הרשמי
↑  Tesla Autopilot 2.0 Is AI, Plus Evidence Of A HUD
| חברת טסלה |
| --- | --- | --- |
| דגמים | מודל 3 • מודל Y • מודל X • מודל S • רודסטר • סייברטראק • סמי • סייברקוואד • סייברקאב |  |
| מפעלים | פרימונט • גיגה נבדה • גיגה שאנגחאי • גיגה ברלין • גיגה ניו יורק • גיגה טקסס |  |
| אנרגיה | טסלה אנרג'י (SolarCity) • טסלה מגה-פק • פאוורוול |  |
| טכנולוגיה | Giga Press |  |
| אנשי מפתח | אילון מאסק |  |
| --- | --- |
בקרת זהויות :  NLI: 987007407409005171  LCCN: sh2017003821
גבר

דמות איש, כפי שצוירה על הדיסקית של פיוניר
גֶּבֶר או איש הוא זכר אנושי בוגר.  האפיון הכללי שניתן בחברה לתכונות המזוהות עם גברים נקרא "גבריות". לאיש יש סימנים ביולוגיים המבדילים אותו מהאישה שהיא הנקבה במין האנושי. זכר שרק נולד נקרא תינוק עד גיל 3, לאחר מכן נקרא ילד עד גיל 10, נער בגיל ההתבגרות, עלם או בחור בסוף תהליך ההתבגרות וגבר בחייו הבוגרים[דרוש מקור].
ביולוגיה ומגדר

המין האנושי מתאפיין בדו-צורתיות זוויגית, קרי, קיימים הבדלים במראה החיצוני בין זכר לנקבה. אף על פי שרבים מהבדלים חיצוניים אלו אינם בעלי קשר ישיר ליכולת ההתרבות של בני האדם, יש להם תפקיד במשיכה המינית. לרוב הוא מתבטא בגובה, משקל ומבנה גוף. למשל, גברים נוטים להיות גבוהים יותר מנשים. דוגמאות נוספות למאפיינים זכריים משניים בבני אדם, שנרכשים במהלך ההתבגרות המינית ואף לאחר מכן:
יותר שיער גוף, שיער ערווה ושיער פנים
כפות ידיים וכפות רגליים גדולות יותר
כתפיים וחזה רחבים יותר
גולגולת ומבנה עצמות גדולים יותר
מסת שריר רבה יותר
גרגרת בולטת יותר וקול עמוק יותר
עצם שוקה ארוכה יותר
ביולוגיה ומגדר > מאפיינים מיניים

מינו של פרט מהמין האנושי נקבע באופן כללי בזמן ההפריה, באמצעות החומר הגנטי שנושא תא הזרע. אם תא זרע הנושא עמו כרומוזום X מפרה את הביצית, הוולד בדרך כלל יהיה נקבה (XX); אם תא זרע הנושא עמו כרומוזום Y מפרה את הביצית, הוולד בדרך כלל יהיה זכר (XY). אנשים בעלי מבנה אנטומי או כרומוזומלי שונה מהמבנה לעיל, הם אינטרסקסואלים.
מבנה זה של כרומוזומי מין נפוץ ברוב היונקים, אך ישנן שיטות ביולוגיות נוספות לקביעת המין של יצור חי, ביניהן שיטות לא גנטיות.
המונח "מאפיינים מיניים ראשוניים" מתייחס לתאי הרבייה שאיברי המין מייצרים: השחלות מייצרות תאי ביצית אצל הנקבה, והאשכים מייצרים תאי זרע אצל הזכר. המונח "מאפיינים מיניים משניים" מתייחס לכל ההבדלים האחרים הקשורים בעקיפין לתהליך ההתלכדות של הזרע והביצית. כאן נכללות התכונות המיוחדות של אזור איברי המין אצל גברים ואצל נשים, הפלומה המבריקה של ציפורים ממין זכר או שיער פנים אצל גברים, תכונות התנהגותיות כמו חיזור, ועוד.
גורמים ביולוגיים אינם גורם מכריע בנוגע לשאלה האם אדם מגדיר עצמו גבר או נחשב כגבר. בני אדם אינטרסקסואליים, שהם בעלי תכונות גופניות או גנטיות מעורבות כביכול, או לא משויכות למין מסוים, עשויים לבסס את קביעת מינם על קריטריונים אחרים. בנוסף, ישנם גברים טרנסג'נדרים וטרנסקסואלים, אשר נולדו כנקבות, אך מחשיבים עצמם גברים; ישנן הגדרות חברתיות, חוקתיות ואישיות שונות בנוגע לנושאים אלו.
ביולוגיה ומגדר > מערכת רבייה

איברי המין הזכריים הם חלק ממערכת הרבייה. איברים אלה הם הפין, האשכים, צינור הזרע ובלוטת הערמונית. תפקידה של מערכת הרבייה הזכרית הוא לייצר נוזל זרע, הנושא תאי זרע, ולפיכך מידע גנטי, שיכולים להתלכד עם ביצית בתוך האישה. תאי הזרע נכנסים לרחם האישה ולאחר מכן אל החצוצרות, וממשיכים אל הפריית הביצית שמתפתחת לעובר או ילד. לכן, מערכת הרבייה הזכרית אינה נחוצה במהלך ההיריון. רעיון האבהות והמשפחה קיים בחברות אנושיות.
ביולוגיה ומגדר > מחלות

באופן כללי, גברים סובלים מאותן מחלות שמהן סובלות נשים. בהשוואה לנשים, תוחלת החיים של גברים נמוכה במקצת מתוחלת החיים של נשים, אך הבדל זה הצטמצם במהלך השנים האחרונות.
הבדלים בין הגבר לאישה > הבדלים פיזיולוגיים עיקריים

ההבדלים הפיזיולוגיים הראשוניים בין בן לבת, הניכרים כבר בלידה, הם באיברי המין: אלה של הגבר הם פין ואשכים, לעומת נרתיק, רחם ושחלות אצל האישה. מאוחר יותר, במהלך גיל ההתבגרות מתחילים להופיע הבדלים נוספים:
עור הגוף של הגבר שעיר יותר מזה של האישה, בעיקר בפנים ובחזה.
משקל וגובה הגוף של הגבר גבוהים יותר בממוצע מאלה של האישה.
מסת השריר ועובי העצמות גבוהות אצל הגבר יותר ביחס לאישה.
הקול של הגבר נמוך יותר משל האישה.
הבדלים בין הגבר לאישה > הבדלים אנטומיים עיקריים

ההבדלים האנטומיים מופיעים כבר במהלך התפתחות העובר ברחם:
אחד מגרעיני המדיאל פראופטיק שנמצא בהיפותלמוס ומכונה "הגרעין הדו-צורתי מינית" (Sexual Dimorphic Nucleus, SDN), גדול פי שניים עד שלושה אצל הגברים מאשר אצל הנשים, בשל העובדה שלתאי עצב של הגברים יש קולטנים לטסטוסטרון, ההורמון הגברי.
אלומות סיבי עצב "הצרור הקדמי" (Anterior commissure) וכפיס-המוח (שנקרא גם קורפוס קאלוסום), שמחברות ומקשרות בין שתי ההמיספרות של המוח הגדול, קטנות יותר אצל הגברים מאשר אצל הנשים.
הבדלים בין הגבר לאישה > הבדלים נוספים

ההורמון הגברי העיקרי הוא טסטוסטרון שמיוצר באשכים ושונה מההורמונים הנשיים שהם אסטרוגן ופרוגסטרון. הורמון זה אחראי על רוב השינויים שבין גוף הגבר לגוף האישה וגם על רגשות כמו תוקפנות, תחרותיות ודחף מיני.[דרוש מקור]
זרעו של הגבר מתחדש בתמידות החל מגיל ההתבגרות וזמין למשך כל חייו, בניגוד לאישה שרק כמה מאות מתוך מיליון הביציות איתן היא נולדת מבשילות אחת לחודש החל מגיל ההתבגרות ומפסיקות להבשיל בגיל 50 בערך. התמזגות של תא מין זכרי שהוא תא הזרע עם תא מין נקבי שהוא הביצית, היא תחילת היווצרותו של עובר ברחם הנקבה.
בנוסף למחלות הקשורות לאיברי המין, מחלות או תסמונות אחרות שנחשבות לגבריות, ופוגעות בגברים בשכיחות גבוהה יותר מבנשים הן: המופיליה, עיוורון צבעים, חרשות, התקרחות, אוטיזם (יותר מפי 4), מחלת פרקינסון (פי 1.5) ומחלת בירגר.[דרוש מקור]
גבריות

במדינות מפותחות תוחלת החיים של הגבר נמוכה במספר שנים מזו של האישה. בישראל, לדוגמה על פי מדד הפיתוח של האו"ם, הגבר חי בממוצע 3.5 שנים פחות מהאישה. הפרש השנים הממוצע הגבוה ביותר בין גברים לנשים נמדד ב-2012 ברוסיה. הגברים הרוסים חיו 15 שנים פחות מהנשים הרוסיות.
במגדר, הקטגוריות הדומיננטיות הן גבריות ונשיות, הנתפסות כהפוכות ומשלימות זו את זו, ומקושרות עם שני סוגי מאפיינים, בהתאמה. מאפיינים גבריים (כלומר, מאפיינים המיוחסים יותר לגברים מלנשים) כוללים החלטיות, דומיננטיות, תוקפנות, שאפתנות, כוחניות, ביטחון עצמי ותחרותיות. מאפיינים נשיים כוללים בעיקר עניין ברווחת הזולת, ותרנות ונכונות לסייע, רגישות בין-אישית ואמפתיה, נעימות, חמימות, רב גוניות ועדינות. פרט לתכונות אישיות, מאפיינים מגדריים מתבטאים גם במראה החיצוני, בסגנון הלבוש, ועוד. קבוצות מאפיינים אלו הן היבטים של תפקידי מגדר. מאפייני מגדר אינם נובעים בהכרח ישירות ובלעדית מהבדלים ביולוגיים בין שני המינים, אלא מבטאים גם את התפיסה התרבותית המתרגמת שוני ביולוגי לערכים הקובעים את המעמד החברתי של המינים בחברה. כך, התפיסה או הציפיות המגדריות מעצבות את תהליכי החיברות של נשים וגברים.
מרווין האריס טוען בספרו "בני מיננו" שההפרש בתוחלת החיים הוא המחיר שהגברים משלמים על הגשמת הדימוי התרבותי המאצ'ואיסטי הגברי: גברים נוהגים מהר יותר מנשים ובפראות רבה יותר, מעשנים יותר, שותים יותר אלכוהול, משתמשים יותר בסמים קשים, אוכלים יותר בשר בכלל ויותר בשר אדום שמן בפרט, חושפים עצמם במידה יתרה לרעלים תעשייתיים, מפתחים אישיות תחרותית יותר הרגישה יותר למתחים מצטברים וחשופים יותר לסיכוני עבודה. כך שלכאורה ביולוגית, ככלל, הנשים עמידות יותר מגברים בכל גיל. אולם, לפי האריס, הסיבה לכך היא יותר תרבותית מאשר ביולוגית.
ראו גם

אישה
ילד
זוויג
טרנסג'נדר
אינטרסקס
אפליית גברים
לקריאה נוספת

מרווין האריס. 1991. בני מיננו: מי אנחנו - כיצד נוצרנו? האם נוכל לשרוד?, מאנגלית: Our Kind, תרגם: עמנואל לוטם, בהוצאת ספריית מעריב, עמ' 200–201.
לוחית של גבר ואישה מאלבסטר נמצא באתר הארכאולוגי תל אסמר מהאלף השלישי לפנה"ס.
גבר מגלח את פניו עם תער
האדם הוויטרובי של לאונרדו דה וינצ'י. הפרופורציות של גופו של הגבר.
ישראל באירוויזיון 1973

ישראל השתתפה באירוויזיון 1973 עם השיר אי שם בביצוע של הזמרת אילנית בעיר לוקסמבורג בירת לוקסמבורג. זו הייתה ההשתתפות הראשונה של ישראל באירוויזיון.